《踏莎行 莫愁湖秋泛》
清代·杨芳灿

浴鹭明漪，藏鸳近渚。小舟凉载菰蒲雨。晚山相对话清愁，当年菰是卢家住。

衰草迷烟，幽兰泣露。郁金堂上人何处。西风吹冷半湖秋，双栖海燕辞巢去。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。